เรื่องร้องเรียน (ถนน,คลอง) วันที่ 2022-09-30 03:15:31 — แขวงลาดยาว เขตจตุจักร กรุงเทพมหานคร
เย็นเมื่อวาน (12 ก.ย.65) ฝนตกหนัก นานประมาณ ช.ม.เศษๆ จตุจักร บางเขน ลาดพร้าว ฯลฯ 
แม้จะไม่หนัก และไม่นานมากนัก แต่ก็เพียงพอที่จะมีน้ำจากคลองบางเขน ไหลย้อนเข้ามาทางช่องทางเชื่อมจากบ่อสูบ-คลองบางเขน บริเวณหน้า รร.เพชรรัตน์ แม้ภายหลังฝนจะหยุดตกไปนานพอควร จนมืดค่ำแล้ว แต่ก็ยังเห็นเป็นเส้นน้ำพุไหลพุ่งขึ้นมา แล้วมุดลงไปในรูปากบ่อ ที่รวมน้ำ-พักน้ำ ของชุมชน จากนั้นก็แยกย้ายกันไปโผล่ในบริเวณ รร.เพชรรัตน์ รร.ประชานิเวศน์ ฝ่ายปฐม บนถนนเทศบาลสงเคราะห์หน้าตลาดสด ลามขึ้นมาท่วมรอบๆ  สน.ประชาชื่น ที่ใดเป็นแอ่งกระทะต่ำสุด ที่ตรงนั้นจะโดนน้ำเข้าโจมตีเป็นที่แรก ฯลฯ

เท่าที่ได้รับข้อมูลจากบรรดาครู อจ.และท่านเจ้าของ รร.เพชรรัตน์ แจ้งว่า หลายครั้งเห็นน้ำพุได้นานตลอดทั้งคืน เช่น เช้าวันต่อมาก็ยังมองเห็นน้ำพุพุ่งขึ้นมา จากรูกลมๆ ที่ปากบ่อสูบด้านที่ต่อเชื่อมกับลำคลอง

คงเนื่องมาจากการบริหารจัดการ บ่อสูบใบนี้ อายุใช้งาน น่าจะเกิน 20 ปี ปัจจุบันปากบ่อ และพื้นถนนบริเวณดังกล่าว ต่ำลงมาก จนลึกลงไปมากกว่าระดับน้ำสูงสุดของน้ำในคลองบางเขน 

เย็น-ค่ำของวันที่ 12 ก.ย. 65 เป็นวันที่ลงไปเก็บข้อมูล ทั้งๆ ที่ระดับน้ำในคลองก็ยังไม่สูงมากนัก จนถึงกับล้นจากขอบตลิ่งเข้ามาทางด้านข้างของโรงเรียนเพชรรัตน์แต่อย่างใด แต่ก็เพียงพอที่จะดันย้อนเป็นน้ำพุพุ่งขึ้นมาบนรูกลมๆ หลายๆ รูของปากบ่อสูบ แน่นอนถึงจุดนี้ ผู้ควบคุมที่เฝ้าประจำจุด คงทำได้อย่างเดียวคือ Shutdown  ปั๊มสูบน้ำขนาดใหญ่ 2 ตัวที่อยู่ที่ใต้ก้นบ่อสูบให้พักงานออกไปก่อน รอจนกว่าน้ำพุจะหายไป จึงจะเริ่มเดินปั๊มสูบน้ำได้อีกครั้ง 

นั่นเท่ากับว่า บ่อสูบชุดนี้ ที่เคยเป็นเครื่องมือ หรืออาวุธชั้นดี มูลค่าหลายแสนบาท หรืออาจจะถึงหลายล้านบาทก็เป็นได้ ที่คาดหวังให้ทำหน้าที่ในการปกป้อง ต่อสู้-พร่องน้ำ ให้กับชุมชน และถนน แต่ตรงกันข้าม กลับทำตัวเป็นได้แค่รูก้นรั่วของชุมชนแห่งนี้เท่านั้น แล้วไปเน้น "น้ำรอระบาย" เปลี่ยนประชานิเวศน์ 1 ให้ไปรับหน้าที่แก้มลิงให้กับคลองถึง 2 คลอง แม้ว่าเมื่อวานนี้คลองเปรมฯ พบว่าระดับน้ำยังแห้งอยู่พอสมควร เกิน 50 ซม.จากขอบตลิ่งอันใหม่ที่ด้านหลังของวัดเสมียนนารี 
แต่ก็ยังพบว่าหน้า สน.ประชาชื่นมีน้ำฝนท่วมขังสูงประมาณ 15 ซม.เท่ากับเป็นตัวชี้วัดได้ว่าที่บริเวณถนนหน้าตลาดสดประชานิเวศน์ 1 ของ กทม.รถเก๋งย่อมสันจรไปมาไม่ได้แน่ๆ หรือใครจอดรถทิ้งเอาไว้ คงต้องเสียเงินเข้าอู่ซ่อม รื้อเครื่อง รื้อพรม รื้อเบาะที่นั่งทุกตัวออกไปตากแดด เป่าแห้ง นานหลายวัน ถ้าทาง กทม.นำข้อเสนอแนะไปพิจารณาปรับใช้บ้าง หรือ Feedback กลับมายังผู้เสนอแนะบ้าง ปัญหาต่างๆ จะได้รับการแก้ไขที่ตรงจุดมากขึ้น ไม่สูญเปล่า หรือไปแก้ที่จุดหนึ่ง แต่กลับไปเพิ่มปัญหาให้กับที่อื่นๆ อีกหลายแห่ง คงต้องใช้ ความละเอียด รอบคอบ มากกว่านี้ครับ 

พ.ท.เศรษฐกิจ สน. โรงเรียนฯ ของ กทม.ทั้งนั้นนะครับ

ขอบคุณครับ